
REFERAT DE APROBARE 
                                            a PROIECTULUI DE HOTĂRÂRE
privind reatribuirea în folosința gratuită, cu contract de comodat pe o perioadă de 1 an   a  spațiului  situat în Timişoara, str. Colonel Enescu nr. 8, către  UNIUNEA ARTIȘTILOR PLASTICI  FILIALA TIMIȘOARA 

Prin cererea cu numărul CT 2021-000491/11.02.2021 a Uniunii  Artiștilor Plastici Filiala Timișoara, prin președinte Prof. dr. Daniela Constantin, se solicită  reatribuirea în folosință gratuită, cu contract de comodat către  Filiala Timișoara a Uniunii Artiștilor Plastici,   a spațiului situat în imobilul din Timișoara,  str. Colonel Enescu nr.8, obiect al contractului de comodat nr.7/10.11.2014, expirat la data de 23.10.2019 . 
          Această solicitare a fost analizată în ședința din 22.02.2021, a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.45/16.02.2021, comisia hotărând ca cererea să rămână în analiza acesteia .
	Ulterior, solicitarea a fost reanalizată în ședința comisiei SAD din data de 08.04.2021, comisia,  hotărând  reatribuirea în folosință gratuită cu contract de comodat,  pe o perioadă de un an, a spațiului situat în imobilul din Timișoara , str. Colonel Enescu, nr.8 către Uniunea Artiștilor Plastici Filiala Timișoara. 
Întrucât imobilul în care se află spațiul solicitat pentru reatribuire  este revendicat în baza Legii nr.10/2001, legiuitorul stipulează în prevederile  articolului 21, aln.5 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, că  închirierea (atribuirea spațiului) nu este  în beneficiul unui nou chiriaș, astfel că, hotărârea comisiei privind reatribuirea în folosința gratuită, cu contract de comodat pe o perioadă de 1 an, a  spațiului  situat în imobilul din Timișoara, str. Colonel Enescu, nr.8, către  Uniunea Artiștilor Plastici Filiala Timișoara  și avizarea favorabilă a cererii U.A.P Filala Timișoara este în consens cu  prevederile articolului 21, aln.5 din Legea nr.10/2001. 
           	Având  în vedere cele menționate  și necesitatea continuării activității de către artiștii membrii ai Uniunii Artiștilor Plastici Filiala Timișoara, apreciem faptul că Proiectul de hotărâre privind reatribuirea în folosința gratuită, cu contract de comodat pe o perioadă de 1 an   a  spațiului  situat în Timişoara, str. Colonel Enescu nr. 8, către  Uniunea Artiștilor Plastici  Filiala Timișoara, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

